  Наталья Тетерина 19-тӥ коньывуонэ Ижкарын «Кышкыттэмлыко но ӟечлыко сюресъёс» ӵектосъя тупатъян ужъёс йылпумъяськизы. Карлэн кивалтэтэз но ужез лэсьтӥсьёс берпуметӥ сюрес люкетэз — Коммунаров урамысен М. Горький урамозь Широкий пролкаез — тупатэмъя ужкагазэз юнматӥзы. Та люкетэз торгъёс дыръя шыръям коньдонэн выльдыны кылдӥз. Широкий пролкаез сяна, со уксё Пушкинской урамлэсь кык люкетсэ но Удмуртской урамлэсь одӥг люкетсэ лэсьтыны тырмиз. 4 арлы гарантия вань. Со вакыт, кудӥз ӵоже сюрес лэсьтӥсьёс асьсэ коньдонэн вань янгышъёссэс тупатозы, соос кылдӥзы ке Ярослав Семенов, Удмуртиысь кивалтэтлэн кивалтӥсез Премьер-министр верамъя, элькун 2017-тӥ арын ӵектос улсын вань сётэм коньдонэз уже кутӥз, вань чаклам ужъёсты матысь дыре 100 процентлы йылпумъялозы. «Росавтодорлэн кивалтӥсез Роман Старовой но транспортъя министр Максим Соколов ӵектосэз таяз арын быдэсъянлы умой сётӥзы, со асьмелы Росси Федерациен висъям 730 миллион манетэз сяна, ватсаса коньдон возьманы луонлык сётэ, со сярысь пумкылъян кутэмын луиз ке», — пусйиз Семёнов. Тодэ вайытом, Удмуртия кар агломерациосты азинтонъя «Кышкыттэмлыко но ӟечлыко сюресъёс» эскерон ӵектосэ пыриз. 2017-тӥ арын сое быдэстон понна улосвыллы федерал коньдэтысь 625 миллион манет висъязы. Озьы ик элькун федерал трассалэсь люкетсэ тупатон понна 700 миллион манет басьтӥз. Тегъёс: Ижкар Удмуртия сюресъёс тупатъянужъёс  